คณะกรรมการ Fed เริ่มแสดงท่าที Hawkish มากขึ้น/ เตรียมตัวสำหรับ Tapering ในระยะข้างหน้าแนะนำลงทุนในหุ้นที่มีปัจจัยสนับสนุนเฉพาะตัวเป็นหลักจากผลประกอบการและที่ได้รับผลกระทบจากโควิดจำกัด /SET 1530-35
13 สิงหาคม 2564

ปัจจัยต่างประเทศ รายงานตัวเลขเงินเฟ้อสหรัฐฯ (CPI) เดือนกรกฏาคมออกมาที่ระดับ 5.4% YoY สูงกว่าตลาดคาดเล็กน้อยที่ 5.3% YoY ขณะที่เงินเฟ้อพื้นฐาน (Core CPI) อยู่ที่ระดับ 4.3% YoY เท่ากับตลาดคาด แสดงถึงตัวเลขเงินเฟ้อยังทรงตัวระดับสูงแต่ไม่ได้ surprise ตลาดอย่างมีนัยยะ Market reaction  อัตราผลตอบแทนพันธบัตรรัฐบาลสหรัฐฯอายุ 2 ปีอยู่แถวระดับ 0.22% ส่วนอายุ 10 ปีอยู่แถวระดับ 1.35% ส่วนความคาดหวังเงินเฟ้อ Breakeven Inflation 10 ปีอยู่แถว 2.42% ต่างไม่ได้ปรับตัวอย่างมีนัยยะอย่างไรก็ตามเมื่อพิจารณารวมกับตัวเลขการจ้างงาน (Non-farm payroll) ที่ออกมาแข็งแกร่งในสัปดาห์ก่อน (943,000 เทียบ 870,000 อัตรา) ส่งผลให้ประธาน Fed หลายคนเริ่มทยอยออกมาแสดงความเห็นในทิศทางที่ Hawkish มากขึ้น อาทิเช่นนาง Mary Daly ประธาน Fed สาขา San Francisco ซึ่งเป็นหนึ่งในสมาชิกที่มีสิทธิโหวตในการประชุม FOMC ปีนี้และมีท่าทีเป็นกลางค่อนไปทาง Dovish เริ่มออกมาแสดงความเห็นหลังที่มีรายงานตัวเลขเงินเฟ้อว่ากิจกรรมทางเศรษฐกิจและการบริโภคสหรัฐกำลังฟื้นตัวอย่างแข็งแกร่ง โดยมองว่า Tapering ควรเริ่มภายในปลายปีนี้หรือต้นปีหน้าเป็นอย่างช้า  สอดคล้องกับนาย Thomas Barkin ประธาน Fed สาขา Richmond ที่เดิมมีท่าทีเป็นกลางได้แสดงความเห็นว่าระดับเงินเฟ้อในปัจจุบันอยู่ในจุดที่พร้อมที่จะลดขนาดการเข้าซื้อสินทรัพย์แล้ว ขณะที่กลุ่มคณะกรรมการ Fed ที่ไม่มีสิทธิโหวตปีนี้แต่มีสิทธิโหวตการประชุม FOMC ในปีหน้าและมีท่าที Hawkish อยู่เดิมต่างทยอยออกมาแสดงย้ำจุดยืนเดิมในการเริ่ม Tapering เช่นนาง  Esther George ประธาน Fed สาขา Kansas City, นาย James Bullard ประธาน Fed สาขา St Louis และนาย Eric Rosengren ประธาน Fed สาขาBoston ดังนั้นจากท่าทีของคณะกรรมการ Fed ดังกล่าวบ่งชี้ว่าโอกาสที่ Fed จะเริ่มประกาศแผน Tapering ในเดือนก.ย. มีความเป็นไปได้ค่อนข้างสูง
กลยุทธ์การลงทุน เตรียมพร้อมสำหรับการประกาศแผน Tapering ที่คาดว่าจะมีขึ้นในระยะข้างหน้า ซึ่งอาจจะกดดันบรรยากาศการลงทุนในหุ้นตลาดเกิดใหม่ รวมถึงค่าเงินบาทที่อาจถูกกดดันให้อ่อนค่าต่อเนื่อง ยังคงแนะนำลงทุนในหุ้นที่มีปัจจัยสนับสนุนเฉพาะตัวเป็นหลักจากผลประกอบการและทิศทางธุรกิจที่ได้รับผลกระทบจากสถาณการณ์โควิดจำกัด นอกจากนี้ล่าสุด IEA ได้ปรับลดความต้องการน้ำมันครึ่งปีหลังลงอย่างมีนัยยะจากการแพร่ระบาดโควิดสายพันธุ์เดลต้าทั่วโลกและคาดว่าน้ำมันจะกลับมาเป็น surplus ในปีหน้าหาก OPEC+ ยังคงเดินหน้าเพิ่มกำลังการผลิตตามแผน ส่งผลให้ราคาน้ำมันดิบปรับตัวลงซึ่งจะส่งผล sentiment เชิงบวกต่อกลุ่มหุ้นที่มีน้ำมันเป็นต้นทุน
มุมมองตลาดหุ้น/ กลยุทธ์การลงทุน วันนี้คาด SET 1530-35จุด แนะนำ BCH, BLA 
1) BCH (ราคาพื้นฐาน 27.50 บาท) คาดจะรายงานกำไร 2Q21 เป็นสถิติสูงสุดใหม่จากรายได้โควิดที่เติบโตขึ้นและคาดว่าจะยังดีขึ้นต่อเนื่องใน 3Q21 จากสถาณการณ์โควิดที่ยังพบผู้ติดเชื้อใหม่รายวันทำจุดสูงสุดใหม่ต่อเนื่อง ซึ่งบริษัทเป็นหนึ่งในผู้ที่จะได้รับประโยชน์สูงสุดในกลุ่มโรงพยาบาล 2) BLA (ราคาพื้นฐาน 39.00 บาท) รายงานเบี้ยประกันชีวิตใหม่ปีแรกเดือนมิ.ย. 64 ทำได้ 644 ลบ. +47% YoY โดย 2Q21 เบี้ยประกันชีวิตใหม่ปีแรกเติบโต +80% YoY และ +44% QoQ จากฐานต่ำปีที่แล้วและผลิตภัณฑ์ที่มีกำไรสูงเช่น PAR(participation program)และประกันสุขภาพ ขณะที่อัตราผลตอบแทนพันธบัตรรัฐบาลสหรัฐฯและไทยที่ปรับตัวลงต่อเนื่องช่วงที่ผ่านมาคาดว่าน่าจะเริ่มทรงตัวก่อนที่จะเริ่มเปลี่ยนทิศทางปรับตัวขึ้นในระยะข้างหน้า ซึ่งจะช่วยหนุน sentiment การลงทุนและ investment yield ให้แก่ BLA
รายงานตัวเลขเศรษฐกิจ 
วันศุกร์ ติดตาม ตัวเลข Michigan Consumer Sentiment เดือน ส.ค. คาดทรงตัว MoM ที่ 81.5 จุด และตัวเลข FDI (YTD) ของจีนเดือน ก.ค. คาด +25% YoY